12. októbra 2017

**Obľúbený Ružinov sa rozrastie o nové byty**

**B r a t i s l a v a – Nedávno odštartovala Skanska SK realizáciu železobetónových konštrukcií na polyfunkčnom súbore na ulici Seberíniho v bratislavskom Ružinove, ktorý patrí z hľadiska rezidenčného segmentu k najatraktívnejším miestam na bývanie. Komplex pozostávajúci z troch blokov ponúkne budúcim majiteľom 61 bytov, 53 apartmánov a 166 parkovacích miest. Objednávateľom prác je generálny dodávateľ stavby spoločnosť HORNEX, a.s. Celková zmluvná cena dosahuje 4,1 mil. eur a doba ukončenia stavebných prác je naplánovaná na júl budúceho roka.**

Podľa projektového manažéra zo spoločnosti Skanska Michala Ondáka bola doposiaľ zrealizovaná výstavba podzemných podlaží všetkých troch objektov A, B aj C a aktuálne na nich prebieha realizácia zvislých a vodorovných konštrukcií. Celková zastavaná plocha, ktorú zaberajú podzemné podlažia je 4 000 m2.

*„Projekt polyfunkčného komplexu Seberíniho bude po ukončení pozostávať z troch blokov: v 8-podlažnej budove A vznikne 29 bytov,   
v 7-podlažnej budove B 32 bytov a v najmohutnejšej 14-podlažnej budove C 53 apartmánov. Dokopy tak v komplexe vznikne 114 bytov a apartmánov, od jednoizbových po štvorizbové a s výmerami od   
40,7 m2 až po najväčšie s viac ako 300 m2, vrátane terasy.   
Na prízemí sa okrem toho počíta s niekoľkými obchodnými jednotkami, predovšetkým v objekte orientovanom do Seberíniho ulice,“* komentuje budúci vzhľad komplexu Michal Ondák.

**Základné údaje o stavbe**

**Názov diela:** „Polyfunkčný objekt Seberíniho“

**Lokalita:** Seberíniho ul. Bratislava – mestská časť Ružinov

**Investor:** BUMACO, s.r.o.

**Generálny dodávateľ:** HORNEX, a.s.

**Spôsob financovania:** bankové financovanie  
**Zhotoviteľ:** Skanska SK a.s., Krajná 29, 821 04 Bratislava

**Zmluvná cena:** 4 074 027 mil. EUR € bez DPH

**Začiatok výstavby:** 6/2017

**Doba výstavby:**  7/2018

**Kontakt:**

Mária Halašková, špecialista komunikácie Skanska SK

tel: +421 902 986 795

email: [maria.halaskova@skanska.sk](mailto:maria.halaskova@skanska.sk)

*Tlačové správy nájdete v* [archíve](http://www.skanska.sk/sk/Novinky-Media/Archiv-tlaovych-sprav/?y=2016).